2017-18 సంవత్సరంలో వాహన విక్రయాల్లో వృద్ధి అంచనా 9-10 శాతంసియామ్ ట్రేడ్ ఫేర్ గ్రూప్ చైర్మన్ అరుణ్ మల్హోత్రాబిఎస్ 6 దిశగా పరిశ్రమ అడుగులుహైదరాబాద్ (ఆంధ్రజ్యోతి బిజినెస్): దేశంలోని పెద్ద పట్టణాలకన్నా చిన్న పట్టణాల్లో వాహనాల అమ్మకాలు జోరుగా జరుగుతున్నాయని, ఫలితంగా పరిశ్రమ మంచి వృద్ధి రేటును నమోదు చేసుకుంటోందని భారత ఆటోమొబైల్ మాన్యుఫ్యాక్చరర్స్ సంఘం (సియామ్) ట్రేడ్ ఫేర్ గ్రూప్ చైర్మన్ అరుణ్ మల్హోత్రా అన్నారు. ద్విచక్ర వాహనాలు, కార్లు కొనుగోలు చేసే వారికి చాలా సులభంగా ఫైనాన్స్ లభిస్తోందని, దీంతో వాహన విక్రయాలు త్వరితంగా జరుగుతున్నాయని చెప్పారు. ఫైనాన్స్ ద్వారా కార్ల అమ్మకాలు 75-80 శాతం, ద్విచక్ర వాహనాల అమ్మకాలు 40-45 శాతం జరుగుతున్నాయన్నారు. వాణిజ్య వాహనాలు వంద శాతం ఫైనాన్స్పైనే అమ్ముడవుతున్నాయని తెలిపారు. ఫిబ్రవరి 8వ తేదీ నుంచి 14వ తేదీ వరకు గ్రేటర్ నోయిడాలో ఆటో ఎక్స్పోను నిర్వహించనున్న నేపథ్యంలో దీనికి సంబంధించిన వివరాలను శుక్రవారంనాడిక్కడ విలేకరుల సమావేశంలో మల్హోత్రాతోపాటు సియామ్ డిప్యూటీ డైరెక్టర్ జనరల్ సుగతో సేన్ వివరించారు. గత ఆర్థిక సంవత్సరంలో దేశీయంగా మొత్తం వాహనాల అమ్మకాల్లో వృద్ధి 7-8 శాతంగా ఉందని, ప్రస్తుత ఆర్థిక సంవత్సరంలో 9-10 శాతం వృద్ధికి ఆస్కారం ఉందని మల్హోత్రా తెలిపారు. ఈ ఏడాదిలో ప్యాసెంజర్ కార్ల అమ్మకాలు 35 లక్షల వరకు ఉండవచ్చన్నారు.  వాహనాలపై జిఎ్సటితోపాటు రాష్ర్టాలు రిజిస్ర్టేషన్, రోడ్ టాక్స్ను వసూలు చేస్తున్నాయని, ఈ రెండింటిని కూడా జిఎస్టిలో కలిపితే బాగుండేదన్న అభిప్రాయాన్ని ఆయన వ్యక్తం చేశారు. భారత్ స్టేజ్ 6 నిబంధనలకు అనుగుణంగా వాహనాలు తయారు చేసేందుకు ఆటో పరిశ్రమ సిద్ధం అవుతోందని, ఇప్పటికే ఈ దిశగా పెట్టుబడులు కూడా పెడుతున్నట్టు ఆయన తెలిపారు. వ్యాపారంలో కొనసాగాలంటే ప్రభుత్వ నిబంధనలకు అనుగుణంగా వ్యవహరించక తప్పద న్నారు. పర్యావరణ కాలుష్యం పెరిగిపోతున్న నేపథ్యంలో ఎలక్ర్టిక్ వాహనాలకు ప్రాధాన్యం పెరుగుతోందని, అయితే వీటి ని విస్తృతంగా వాడేందుకు వీలుగా మౌలిక సదుపాయాలను అభివృద్ధి చేయాల్సిన అవసరం ఉందని చెప్పారు. ఈసారి మరిన్ని ప్రత్యేకతలురెండేళ్లకు ఒకసారి జరిగే ఆటో ఎక్స్పోలో ఈసారి పలు ప్రత్యేకతలున్నాయని సుగతో సేన్ తెలిపారు. ఆటోమోటివ్ ఇన్నోవేషన్స్, ఫ్యూచర్ మొబిలిటీ ఎక్స్పీరియన్స్కు ప్రత్యేక స్థానం కల్పిస్తున్నామన్నారు. ఎలక్ర్టిక్ వెహికిల్స్కు సంబంధించిన టెక్నాలజీ కంపెనీలు కూడా ఈ ప్రదర్శనలో పాల్గొననున్నాయని తెలిపారు. ఈసారి కియా మోటార్స్, ఇండియా కవాసకి కూడా ప్రదర్శనలో పాల్గొంటున్నాయని చెప్పారు. 20-25 కొత్త వాహనాలు ఈ ప్రదర్శనలో విడుదల కావచ్చని చెప్పారు. గత ఏడాది ఆరు లక్షల మంది ప్రదర్శనకు వచ్చారని, ఈ ఏడాది ఇంతకన్నా ఎక్కువ మంది రావచ్చన్నారు.
2017-18 samvatsaramlo vaahana vikrayaallo vruddhi anchana 9-10 satamsiam trade fare groop chairman arun mulhotrabies 6 disagaa parisrama aduguluhaidarabad (aandhrajyoti bijines): desamloni pedda pattanaalakannaa chinna pattanaallo vahanala ammakaalu jorugaa jarugutunnaayani, phalitamgaa parisrama manchi vruddhi retunu namodu chesukuntondani bhaarata automobil manufacturers sangham (siam) trade fare groop chairman arun malhotra annaru. dwichakra vaahanaalu, kaarlu konugolu chese vaariki chala sulabhamgaa finans labhistondani, deentho vaahana vikrayaalu tvaritamgaa jarugutunnaayani cheppaaru. finans dwara kaarla ammakaalu 75-80 saatam, dwichakra vahanala ammakaalu 40-45 saatam jarugutunnaayannaaru. vaanijya vaahanaalu vanda saatam finanspyne ammudavutunnaayani telipaaru. fibravari 8va tedee nunchi 14va tedee varaku grater noidalo auto exponu nirvahinchanunna nepathyamlo deeniki sambandhinchina vivaraalanu sukravaaramnaadikkada vilekarula samavesamlo malhotrathopatu siam deputy director janaral sugatho saen vivarinchaaru. gatha aardhika samvatsaramlo desheeyamgaa mottam vahanala ammakaallo vruddhi 7-8 saatamgaa undani, prastuta aardhika samvatsaramlo 9-10 saatam vruddhiki askaram undani malhotra telipaaru. ee edaadilo passenger kaarla ammakaalu 35 lakshala varaku undavachannaru.  vaahanaalapai jeestitopatu rashrtalu resisrtation, rod taxnu vasulu chestunnayani, ee rendintini kuudaa jstlo kalipithe bagundedanna abhipraayaanni aayana vyaktam chesaru. bharat stage 6 nibandhanalaku anugunamgaa vaahanaalu tayaaru chesenduku auto parisrama siddham avutondani, ippatike ee disagaa pettubadulu kuudaa pedutunnattu aayana telipaaru. vyaapaaramlo konasagalante prabhutva nibandhanalaku anugunamgaa vyavaharinchaka tappada nnaaru. paryaavarana kaalushyam perigipotunna nepathyamlo elecrtic vaahanaalaku praadhaanyam perugutondani, ayithe veeti ni vistrutamgaa vaadenduku veelugaa moulika sadupaayaalanu abhivruddhi cheyalsina avasaram undani cheppaaru. eesaari marinni pratyekatalurendella okasari jarige auto expolo eesaari palu pratyeekatalunnaayani sugatho saen telipaaru. automotive innovations, future mobility experiansku pratyeka sthaanam kalpistunnamannara. elecrtic vehikilsku sambandhinchina technology companylu kuudaa ee pradarsanalo paalgonanunnaayani telipaaru. eesaari kia motars, india kavasaki kuudaa pradarsanalo paalgontunnaayani cheppaaru. 20-25 kotta vaahanaalu ee pradarsanalo vidudala kaavachchani cheppaaru. gatha edaadi aaru lakshala mandi pradarsanaku vacharani, ee edaadi intakanna ekkuva mandi raavachnannaaru.